૪૦ દિવસની ઉપાસનાથી શ્રી ગુરુ કૃપાથી શ્રી દત્ત ચાલીસા સ્તોત્ર સિદ્ધ થાય છે. આ સિદ્ધ થયેલા સ્તોત્રનો ત્રિકાળ સંધ્યાએ લાગલગાટ ચાલીસ મહિના સુધી નિયમિત પાઠ કરવાથી શ્રી ગુરુકૃપા અને ભગવાન દત્તની દયાથી કુંડલિની શક્તિ જાગ્રત થાય છે, જે મુક્તિનો માર્ગ બતાવે છે. માતા બ્રહ્મા, પિતા વિષ્ણુ, ગુરુ સાક્ષાત શિવ છે. સાંસારિક ત્રણે દેવો દત્તાત્રેય સ્વરૂપ છે. ગિરનાર જેવું તીર્થક્ષેત્ર ગુજરાત રાજ્યમાં આવેલ છે. શ્રી સંતરામ સંસ્થાનની ગાદી મૂળ પીઠ દત્તભક્તિની પરંપરા જાળવે છે.